पेट्रोल मूल्य वृद्धि के खिलाफ भारत बंद को सफल बनाने के लिए भाजपाइयों ने जिला कार्यालय पर बैठक की। बैठक में पार्टी के जिला संयोजक सूर्य प्रकाश पाल ने कहा कि कांग्रेस के शासन काल में भ्रष्टाचार और महंगाई बढ़ रही है। यूपीए सरकार के पिछले तीन साल के कार्यकाल के दौरान पेट्रोल की कीमतों में 23 रुपये का इजाफा हुआ है। उन्होंने 31 मई की घोषित भारत बंद को सफल बनाने की अपील की और इसके लिए पार्टी कार्यकर्ताओं और व्यापारियों से सहयोग मांगा। इसके बाद भाजपा कार्यकर्ताओं ने व्यापारियों इलाको का दौरा कर व्यापारियों से सहयोग मांगा। इस मौके पर मोहन लाल सैनी, बलदेव औलख, राजेंद्र गुप्ता, महेश मौर्य, राजीव मांगलिक, जागेश्व दयाल दीक्षित, सुरेश गंगवार, मुन्नी देवी गंगवार, पंकज अग्रवाल, संजय पाठक, प्रेम शंकर पांडे, राजेश सैनी, राजू शर्मा, दिलीप सक्सेना, संजय गुप्ता, मोहन लोधी, नेमचंद वर्मा, इश्तियाक हुसैन, दिलीप रस्तोगी, श्रीष गुप्ता, पाती राम लोधी सहित अन्य कई कार्यकर्ता मौजूद रहे।